cyanic-selkie/wikianc huggingface dataset:
Philippe Braastad-Tiffon
Han er barnebarn av Sverre Braastad, men brøt ut av konjakkhuset Braastad etter uenighet om driften av huset. I 1999 etablerte han sitt eget selskap i Jarnac; Philippe Braastad-Tiffon SARL, som produserer både konjakk og brandy, under merkenavnet Duquai.
Philippe er også kjellermester hos Birkedal Hartmann.
Eino Virtanen
Eino Mauno Virtanen (født 19. august 1908 i Uskela, død 3. desember 1980 i Helsingfors) var en finsk bryter som deltok i de olympiske leker 1936 i Berlin og 1948 i London.
Virtanen vant en olympisk bronsemedalje i bryting under Sommer-OL 1936 i Berlin. Han kom på tredjeplass i vektklassen, weltervekt opp til 72,0 kg, i gresk-romersk stil, bak Rudolf Svedberg fra Sverige og Fritz Schäfer fra Tyskland.
Våpenloven
Lov om våpen, skytevåpen, våpendelar og ammunisjon (våpenlova) er en norsk lov fra 2018 som har som formål å trygge samfunnet mot uønskede hendelser med våpen og å fremme en trygg våpenbruk. Våpenloven av 2018 trådte i kraft 1. juni 2021.
Nytt i den nye våpenloven er et forbud mot halvautomatiske rifler som opprinnelig er konstruert for helautomatisk funksjon eller for militæret eller politiet. Dette forbudet omfatter våpenkategorien som ble benyttet til ugjerningen på Utøya den 22. juli 2011.
Våpenloven av 1961
Den forrige våpenloven, lov om skytevåpen og ammunisjon m.v. av 9. september 1961 ble opphevet av den nye våpenloven av 2018 da den trådte i kraft i 2021.
Den regulerte våpen som kniver, slagvåpen, økser, skytevåpen (herunder også ammunisjon og utstyr), elektrosjokkvåpen, kastevåpen etc.
Våpenloven definerte hva som var lov til å eie, inneha, bære eller bruke av privatpersoner.
Tjenestevåpen innen militæret eller politiet var ikke omfattet av våpenloven.
Våpenloven detaljeres av våpenforskriften, som igjen er delt ned i rundskriv.
11. juli 2008 kom en ny våpenforskrift som strammet inn i forhold til tidligere forskrift.
Tilstanden før våpenloven av 1961
Før 1927 hadde man ikke noen lov som samlet ga hjemmel for regulering av inn- og utførsel samt omsetning av våpen, ammunisjon eller sprengstoff. De bestemmelser som gjaldt, var gitt til forskjellig tid og med forskjellig hjemmel etter hvert som behovet oppsto. Bestemmelsene ble gitt i form av kongelige resolusjoner og forskrifter.
I skriv av 3. mars 1925 fra Justis- og politidepartementet til Forsvarsdepartementet ble det reist spørsmål om å søke utvirket en særskilt lov som skulle omfatte innførsel og salg m.v. av våpen og ammunisjon. Etter oppdrag fra Forsvarsdepartementet utarbeidet Generalfelttøymesteren et utkast til lov med motiver, og utkastet ble i det vesentligste lagt til grunn for Ot. prp. nr. 56 (1926). Lov av 28. juni 1927 inneholdt bestemmelser om innførsel, utførsel, fremstilling og salg av våpen og ammunisjon samt deler derav.
En søknad om tillatelse til kjøp av våpen skulle være anbefalt av politimyndigheten i det distrikt hvor kjøperen var bosatt. Søknaden ble avgjort av Justisdepartementet ved Den Sivile Våpenkontroll. Dersom søknaden ble innvilget, ble det utstedt en kjøpetillatelse. Verken loven eller forskriftene ga noen rettledning om hvilke krav som kunne stilles til den som søkte om ervervstillatelse. De vilkår som forskriftene satte var bare at ingen skulle få tillatelse til kjøp av mer enn ett våpen av samme art, med mindre det forelå tilstrekkelig begrunnelse for at vedkommende hadde behov for flere. For å få ervervstillatelse for pistol måtte det foreligge en bevitnelse for at vedkommende var medlem av godkjent pistolklubb.
Våpenloven av 1961
I motsetning til våpenloven av 1927 omfattet loven av 1961 enhver form for overdragelse og erverv av skytevåpen, våpendeler eller ammunisjon enten overdrageren var en privatperson eller en godkjent forhandler. Myndighet til å gi kjøpetillatelse ble overført fra Justisdepartementet til den stedlige politimester. Det ble i loven fastsatt visse generelle vilkår for å kunne erverve og inneha våpen.
Med den nye loven ble det innført regler om våpenkort. Det ble ansett at ordningen med våpenkort gjorde det mulig å skaffe en oversikt over de våpen som allerede befant seg på private hender, samt at det ville gi muligheter for kontroll med den omsetningen av skytevåpen som foregikk uten mellomkomst av autoriserte forhandlere. Videre anså man at innføringen av våpenkort ville gjøre det lettere for eier eller besitter av våpen å legitimere sin rett til dette og til å kjøpe ammunisjon. Endelig ville ordningen danne grunnlag for en enkel løsning i tilfelle hvor en innehaver av våpen ikke lenger kunne anses skikket. Det ble lagt vekt på at den praktiske gjennomføringen av ordningen med våpenkort skulle skje på en slik måte at ulempene for den alminnelige borger ble så små som mulig. Videre innførte den nye loven regler om utlån og tilbakekalling av våpenkort.
Loven trekker i det vesentlige bare opp retningslinjene for kontrollen, mens detaljbestemmelsene i stor utstrekning ble lagt til forskrift. I loven ble det utformet legaldefinisjoner, blant annet fremgår det av § 1 hva som skal anses som skytevåpen. I § 5 er det gjort unntak fra lovens regler for visse våpentyper. I tillegg til de våpen som er unntatt etter dagens ordlyd, var opprinnelig også haglegevær med bare glattborede løp samt luft- og fjærgevær og luft- og fjærpistoler unntatt.
Med hjemmel i lovens § 36 ble det for våpeninnehaver satt en frist på 9 måneder fra lovens ikrafttredelse til å søke om våpenkort. Dette gjaldt også våpeneiere som tidligere hadde fått kjøpetillatelse fra Den sivile våpenkontroll. Det ble senere gjennomført våpenamnesti for å få etterregistrert våpen blant annet fra andre verdenskrig.
Utviklingen etter vedtagelsen av 1961-loven
Ved lov 14. juni 1974 nr. 39 om eksplosive varer ble enkelte paragrafer i våpenloven harmonisert med nevnte lov.
Ved lov 23. juni 1978 nr. 69 ble det foretatt en del endringer i våpenloven, jf. Ot.prp. nr. 3 (1977–78) og Innst. O. nr. 19 (1977–78). Det ble blant annet innført hjemmel til å forby visse typer våpen som ikke anses som skytevåpen, jf. daværende våpenforskrift del I, bokstav A, pkt 1. Videre ble den generelle aldersgrensen for erverv og besittelse av våpen hevet fra 16 til 18 år. I den forbindelse vurderte Justisdepartementet å innføre registreringsplikt for hagler samt luft- og fjærvåpen, jf. Ot.prp. nr. 3 (1977–78). Vurderingen ble foretatt på bakgrunn av den store økningen av antall alvorlige forbrytelser hvor våpen var involvert. Forslaget falt i Stortinget, under henvisning til at man burde se tiden an. Det ble likevel besluttet å innføre registreringsplikt for magasin- og automathagler, herunder også plikt til å etterregistrere slike våpen som allerede var ervervet.
Ved lovendring av 21. desember 1984 nr. 98, jf. Ot.prp. nr. 15 (1984–85) og Innst. O. nr. 6 (1984–85), ble § 31 endret ved at det ble gitt hjemmel til å innføre gebyr når det gis tillatelse til erverv av skytevåpen.
Ved lov 20. juni 1986 nr. 35 om mesterbrev i håndverk og annen næring § 10 (i kraft 4. august 1986) ble det innført et nytt annet ledd i § 20 som omhandler tilvirking av skytevåpen mv.
Ved lovendring av 9. mars 1990, jf. Ot.prp. nr. 13 (1989-90), Innst. O. nr. 19 (1989–90) og kgl. res. av 24. august 1990 nr. 688, ble det innført registreringsplikt for hagler. Videre fikk Justisdepartementet hjemmel til å regulere i hvilken grad våpenloven skal gjelde for luft- og fjærvåpen. Regelen om registreringsplikt for hagler trådte i kraft fra 1. oktober 1990, men ble ikke gjennomført for hagler ervervet før dette tidspunkt.
Ved lovendring av 5. juni 1998 nr. 35, jf. Ot.prp. nr. 74 (1996–97) ble våpenloven endret på en rekke punkter. Dette gjaldt blant annet straffebestemmelsen for ulovlig besittelse og bruk av skytevåpen. Også våpenlovens kontrollregler ble oppgradert, blant annet reglene for transport av våpen på offentlig sted, samt oppbevaring av skytevåpen, herunder hjemmel for politiet til å foreta forhåndsvarslet kontroll av privat oppbevaring av skytevåpen og ammunisjon. Det ble videre vedtatt fullmaktsbestemmelser om at Kongen kan forby visse typer skytevåpen og ammunisjon til sivilt bruk, og tilsvarende fullmaktsbestemmelser om at våpendeler til skytevåpen, som tidligere falt utenfor våpenlovens virkeområde, helt eller delvis kan omfattes av våpenlovens kontrollbestemmelser.
Ved lov 22. desember 1999 nr. 105 om handelsverksemd med brukte og kasserte ting (brukthandellova) § 7 første ledd nr. 2 (i kraft 1. januar 2000) ble § 17 endret. Endringen er en konsekvens av at reglene om handelsrett ble opphevet.
Ved lovendring 1. juni 2001 nr. 27, jf. Ot.prp. nr. 21 (2000–2001), ble våpenloven på ny endret på flere punkter. Blant annet ble det foretatt en justering av forbudet mot uten aktverdig grunn å bære skytevåpen på offentlig sted, samt innført hjemmel for gjennomføring av et tidsbegrenset nasjonalt våpenamnesti, og hjemmel til etablering av sentralt våpenregister.
Ved lov 19. juni 2009 nr. 103 om tjenestevirksomhet (tjenesteloven) § 29 første ledd nr. 5 (i kraft 28. desember 2009) ble det i våpenloven § 31 første ledd innført en forskriftshjemmel til å gi saksbehandlingsregler til utfylling av reglene i tjenesteloven.
Ved kgl. res. av 25. januar 1963 med senere endringer, ble Kongens myndighet til å gi utfyllende regler etter en rekke paragrafer delegert til Justisdepartementet. I medhold av denne delegasjonsfullmakten har Justisdepartementet gitt forskrift om skytevåpen, våpendeler og ammunisjon (våpenforskriften). Nåværende forskrift FOR 2009-06-25 nr. 904 ble fastsatt 25. juni 2009 og trådte i kraft 1. juli 2009. Den nye forskriften innførte blant annet et generelt krav om oppbevaring av skytevåpen i godkjent våpenskap, bestemmelser for samling av våpen og om jaktvåpengarderobe for jegere.4 På bakgrunn av den nye forskriften utarbeidet Politidirektoratet nye retningslinjer i rundskriv 2009/009 som erstattet tidligere rundskriv i våpensaker.
Våpenforskriften § 7 regulerer godkjenning av halvautomatiske skytevåpen, og inneholder en hjemmel for Politidirektoratet til i forskrift å godkjenne halvautomatiske skytevåpen dersom skytevåpenet ikke enkelt kan omgjøres til å avgi helautomatisk ild. Våpenforskriften har innført krav om forhåndsgodkjenning av halvautomatiske skytevåpen generelt, herunder halvautomatiske rifler til jakt- og øvelses og konkurranseskyting. Slik forskrift er gitt i forskrift 9. september 2011 nr. 930 om forbudte skytevåpen og godkjente halvautomatiske skytevåpen, men deler av forskriften er ennå ikke trådt i kraft. Forskriften oppstiller forbud mot enkelte skytevåpen, herunder blant annet rifler i kaliber 50 BMG (kaliber 12,7 x 99 mm), pistoler og revolvere hvor kulediameteren er større enn kaliber .455, samt enkelte repeter- og pumpehagler. Hjemmelen for å nedlegge disse forbud fremgår av våpenforskriften § 6.
Fotnoter
1.
Utdrag fra Ot.prp. nr. 74 (1996-97) 3.1.1.
2.
Charles Tickner
Charles Frederick Tickner (født 13. november 1953), amerikansk kunstløper som deltok i de olympiske vinterleker 1980 i Lake Placid.
Tickner vant en olympisk bronsemedalje i kunstløp under vinter-OL 1980 i Lake Placid. Han kom på tredjeplass i single for menn bak britiske Robin Cousins og Jan Hoffmann Øst-Tyskland.
Tickner ble verdensmester i kunstløp 1978 i single for menn.
Kula Shaker
Kula Shaker er et britisk band i sjangrene britpop og psykedelia. Deres popularitet var på høyden i 1996–97 med debutalbumet K. Det solgte over en million eksemplarer i Storbritannia. De gikk opprinnelig i oppløsning i 1999, men ble gjenforent i 2006 med Harry Broadbent som erstatter for det tidligere bandmedlemmet Jay Darlington som nå er fast inventar i konsertutgaven av det britiske bandet Oasis.
Våpenloven
Fotnoter
3.
Utdrag fra Ot.prp. nr. 74 (1996-97) 3.1.3.
4.
En «jaktvåpengarderobe» er et visst antall jaktvåpen (for tiden 6) som jegere kan anskaffe uten å måtte dokumentere et særskilt behov.
5.
Beskrivelsen er skrevet i juni 2011.
Magnus Lagabøtes landslov av 1274
I middelalderen ble det innført våpenpåbud og Magnus Lagabøtes landslov av 1274 slo fast at alle frie bønder var forpliktet til å eie våpen. Disse skulle medbringes til mønstring på våpenting og til landvern etter bud fra kongen. Mot slutten av 1400-tallet begynte man så smått å ta i bruk primitive ildvåpen og etter hvert som disse ble utviklet ble også våpenpåbudet tilpasset.
Bondebevæpningen
Landværnbolken i Norske lovboken fra 1604 sa: «Hver odelsbonde eller leilending som bor på full gård skal ha en langt gevær med hjullås samt krutt og kuler, en sabel og en øks.» Bønder på mindre gårder måtte ha et gevær med luntelås.
Bondebevæpningen varte frem til 1814.
Borgervæpning (Borgerbevæpningen)
Borgerbevæpningen skulle fungere som et ordensvern og besto inntil 1881, den opphørte da som ledd i maktkampen mellom Kongen og Stortinget.
Da ordningen opphørte fikk man behov for en annen løsning, således ble hæren valgt.
Etter en endring i 1876 besto rekkene ikke lenger bare av fattiggutter, men også unge menn fra borgerskapet som ble ansett som mer pålitelige.
Lov 26. juni 1889
Lov om Folkeskolen i Kjøbstæderne af 26de Juni 1889
Som instruksjonsbok for skytingen ble det utarbeidet heftet Skytebok for gutter i by- og landsskolerne.
Svend Wad
Svend Wad (født 3. februar 1928 i Haderslev, død 4. desember 2004) var en dansk bokser som deltok i de olympiske leker 1948 i London.
Eurotamandua joresi
Eurotamandua joresi er et utdødd pattedyr, som er funnet i lag fra tidlig eocen i Messelgruven og Geiseltal i Tyskland.
Svend Wad
Wad vant en olympisk bronsemedalje i boksing under OL 1948 i London. Han kom på tredjeplass i den fjerde letteste vektklassen, lettvekt opp til 62,0 kg, bak sørafrikanske Gerald Dreyer og Joseph Vissers fra Belgia.
Våpenloven
Lov 26. juni 1889
Vedtaket ble fattet på grunnlag av St.prop. 57 (1907–1908).
Eurotamandua joresi
Dyret var antakelig spesialisert til å ete maur og termitter. Klørne var lange, snuten var lang og tynn, og tunga var sannsynligvis lang og klebrig. Disse bygningstrekkene finnes også hos nålevende mauretende pattedyr, som maurslukere, jordsvin, skjelldyr og numbat. I artsbeskrivelsen ble det antatt at dyret var en nær slektning av de nålevende tremaurslukerne (Tamandua), som også har gripehale.
Våpenloven
Lov 19. juni 1891
Forbød innførsel av skytevåpen til visse områder i Afrika
Eurotamandua joresi
Hvis en maursluker levde i Europa i eocen, står man overfor et biogeografisk mysterium. Sør-Amerika var på det tidspunktet et isolert øykontinent, og fikk ikke kontakt med Nord-Amerika før i pliocen. Hvis Eurotamandua er en maursluker, må gruppen ha oppstått før Sør-Amerika ble isolert i kritt. En molekylærgenetisk undersøkelse viser derimot at beltedyr skilte lag med de andre gomlerne i overgangen mellom kritt og paleogen, og at dovendyr og maurslukere skilte lag bare 10 millioner år før Eurotamandua levde.
Våpenloven
Lov 30. juli 1892
Det frivillige Skyttervesen (DFS) ble opprettet av Stortinget 30. juli 1892 med virkning fra 1. juli 1893 (St.prop. nr. 54 (1892)) etter en langvarig strid mellom skytterlagene i Folkevæpningen, med Ola Five i spissen, og Centralforeningen for Udbredelse af Legemsøvelser og Vaabenbrug (CF).
Eurotamandua joresi
En fylogenetisk studie publisert i 1998 viste at Eurotamandua ikke var en nær slektning av Tamandua, men at den kunne være en gomler. I en annen artikkel publisert samme år blir det påvist at Eurotamandua mangler den ekstra leddforbindelsen mellom ryggvirvlene som er karakteristisk for gomlerne, og det blir foreslått at arten tilhørte en egen gruppe kalt Afredentata.
Våpenloven
Lov 30. juli 1892
For å motta statsbidrag fra 1. juli 1893, satte Stortinget som betingelse at skytterlagene måtte gi sin tilslutning til den nye organisasjonen (DFS) og godta de nye betingelsene (grunnreglene). Et stort flertall av Folkevæpningen og CF som svarte, svarte ja. Basert på de nye grunnreglene ble det valgt et Fellesstyre som konstituerte seg 6. juli 1893 i forbindelse med Landsskytterstevnet i Kristiansund.
Eurotamandua joresi
I en artikkel fra 1999 foreslås det at de nærmeste slektningene tilhører den utdødde gruppen Palaeanodonta. Disse dyrene antas å være i slekt med skjelldyr, og hadde en vid utbredelse på den nordlige halvkule i paleogen. Det nyeste teorien ble publisert i 2009, og nå hevdes det at Eurotamandua er et tidlig skjelldyr. To andre arter fra Messelfaunaen, Eomanis waldi og Euromanis krebsi, antas også å være skjelldyr.
Våpenloven
Lov 30. juli 1892
Det hører med til historien at Forsvarsdepartementet (FD) ikke godkjente møtet som konstituerende for den nye organisasjonen, bl.a. som følge av at skytterlagene i CF ikke var korrekt innkalt. Av hensyn til skyttersaken, anerkjente FD med visse begrensninger likevel de beslutninger som var fattet på møtet, inntil nytt konstituerende møte skulle avholdes neste år. DFS fikk derfor utbetalt tildelte statsbidrag, og i 1894 ble organisasjonen formelt godkjent av FD.
Grunnreglene som Stortinget vedtok, kan endres av Skyttertinget, men de skal minst godkjennes av FD. Vesentlige endringer skal godkjennes av Stortinget (jf. § 1-17).
Fra 1911 til 2016 var DFS formålsparagraf slik:
§ 1-1: Det frivillige Skyttervesens mål er å fremme praktisk skyteferdighet innen det norske folk og derved dyktiggjøre det for landets forsvar.
I tråd med anbefaling fra det regjeringsnedsatte Solli-utvalget vedtok Skyttertinget i 2014 ny formålsparagraf for DFS. Stortinget vedtok enstemmig å godkjenne ny formålsparagraf den 19. desember 2016.
Formålsparagrafen har med virkning fra 1.1.2017 følgende ordlyd:
§ 1-1: Det frivillige Skyttervesens formål er å fremme god våpenkultur og praktiske skyteferdigheter, samt sikre tilgang til en desentralisert skytebanestruktur, til nytte for Forsvaret og samfunnet for øvrig.
Lov 11. juni 1898
Forbud mot lange prosjektiler i geværer.
Lov 26. april 1912
"Lov om forbud mot at overlate skytevaaben og ammunition til barn under 15 aar"
Overlevering av våpen til mindreårige, under 15 år, ble forbudt, foreldrenes samtykke var heretter påkrevd.
Loven av 26.04.1912 er trykt i Norsk Lovtidend. Innstillingen til loven med blant annet ekstrakt av høringssvar er trykt i Stortingsforhandlinger 1912 bd. 3 – Odeltings-proposisjon nr. 3. Stortingets behandling finnes i bd. 6b s. 21–23 og i referatet.
Ot.prp nr. 56 (1926)
[https://www.regjeringen.no/no/dokumenter/nou-2011-19/id665604/sec4 Utdrag av Ot.prp. nr. 56 (1926)] «Om utferdigelse av en lov om innførsel, utførsel og salg av våben og ammunisjon samt deler derav», fremmet av Forsvarsdepartementet 25. juni 1926, ledet frem til våpenloven av 28. juni 1927, som trådte i kraft 1. april 1928. I de innledende bemerkningene til motivene heter det blant annet følgende i nevnte Ot.prp.:"«Lovens hensikt er at der ved dens hjelp skal kunne øves fornøden kontroll med våben og ammunisjon for å hindre at disse saker kommer på urette hender og kan anvendes i forbrydersk hensikt.»" Videre heter det i lovproposisjonen:"«De nugjeldende regler om opbevaring og salg av våben og ammunisjon er utferdiget med hjemmel dels i § 6 i ildfarlighetsloven av 3. mai 1874 med senere tilleggslover dels i forannevnte kongelige resolusjon av 5. april 1918 (kfr. bl.a. kongelig resolusjon av 5. juni 1915, 13. august 1915. 1. februar 1918, 22. februar 1918, 29. oktober 1925, plakat av 11. juni 1915, Socialdepartementets rundskrivelse av 27. mai 1918 og 10. mars 1920, Justisdepartements rundskrivelse av 17. april 1920, 13. november 1922 og 8. desember 1925.»""…………………………""«Lovutkastet er formet således, at det stort sett omfatter de regler som hittil har vært gjeldende for innførsel, utførsel og handel. Disse regler har nemlig i alt vesentlig vært tilstrekkelige for en effektiv kontroll, liksom de nu er så vel innarbeidet at også gjennemførselen av den nye lovs bestemmelser, herved antas å ville medføre liten friksjon. Under hensyntagen hertil, og da kun militærvesenet ved sine magasiner kan overta en betryggende opbevaring av våben og ammunisjon i den utstrekning som praksis har vist er nødvendig av hensyn til kontrollen, bør denne sak også fremtidig inntil videre henhøre under Forsvarsdepartementet." "Den vesentligste forandring av de nugjeldende regler, som foreslås i lovutkastet, er bestemmelsen i § 15 om at handel m.v. med våben og ammunisjon skal være gjenstand for bevilling av vedkommende departement eller av den myndighet dette måtte bestemme.»"
Lov 28. juni 1927
Vår første helhetlige våpenlov fikk vi i 1927, og den var rettet mot de som drev import og salg av våpen. Den representerte en betydelig innstramning i forhold til tidligere regler. Fra da av måtte man søke politimester eller lensmann om å få erverve skytevåpen. Etter at den lokale politimyndighet hadde avgitt sin innstilling ble saken avgjort av Den sivile våpenkontroll i justisdepartementet. Søknaden måtte inneholde opplysninger om navn, bopel, hensikt med ervervelsen, osv., og intet våpen skulle overdras uten at erververen hadde skriftlig tillatelse. Det var dessuten regler om at selgeren skulle føre en fortegnelse over alle salg og rapportere om dette kvartalsvis til myndighetene.
En søknad om tillatelse til kjøp av våpen skulle være anbefalt av politimyndigheten i det distrikt hvor kjøperen var bosatt. Søknaden ble avgjort av Justisdepartementet ved Den Sivile Våpenkontroll. Dersom søknaden ble innvilget, ble det utstedt en kjøpetillatelse. Verken loven eller forskriftene ga noen rettledning om hvilke krav som kunne stilles til den som søkte om ervervstillatelse. De vilkår som forskriftene satte var bare at ingen skulle få tillatelse til kjøp av mer enn ett våpen av samme art, med mindre det forelå tilstrekkelig begrunnelse for at vedkommende hadde behov for flere. For å få ervervstillatelse for pistol måtte det foreligge en bevitnelse for at vedkommende var medlem av godkjent pistolklubb.
Frykten for opptøyer, eller endog revolusjon, var noe av bakgrunnen for vedtagelsen av loven.
Den sivile våpenkontroll ble etablert som en følge av lov av 28. juni 1927 om innførsel, utførsel, fremstilling og salg av våpen og ammunisjon samt deler derav (våpenloven). Den dukker første gang opp i statskalenderen i 1938 der den sorterer under Politikontoret. Den sivile våpenkontroll skulle først og fremst gi tillatelse til, og føre kontroll med forhandleres, omsetting av våpen. Den skulle også føre kontroll med og gi tillatelser til utførsel av flydeler.
Ved den nye våpenloven av 9. juni 1961 ble oppgavene til Den sivile våpenkontroll overført til politiet. Loven fastsatte også at Justisdepartementet kunne delegere til politiet innvilging av bevillinger til våpenhandlere. Da Justisdepartementet i ble omorganisert i 1960, ble saker vedrørende Den sivile våpenkontroll underlagt Rettskontoret i Politiavdelingen. Den sivile våpenkontroll holdt fram som egen "seksjon" der til utgangen av 1963.
Pureza
Pureza er en kommune i delstaten Rio Grande do Norte i nordøstregionen av Brasil.
Ljubim
Ljubim (russisk: Люби́м) er en by i Jaroslavl oblast i Russland. Den ligger ved elva Obnora (ei sideelv til Kostroma), rundt 100 km nordøst for Jaroslavl. Innbyggertall: 6 254 (folketelling 2002).
Tunnelgatan
Tunnelgatan er en gate i Stockholm, som strekker seg mellom Sveavägen og Brunkebergstunneln.
Tidligere het gata Barnhus trädgårdsgata, etter barnehuset ved det nåværende Norra Bantorget. På 1600-tallet lå det en reperbane der. Det eneste gjenværende bolighuset i Tunnelgatan ligger i krysset Tunnelgatan/Luntmakargatan og ble oppført i perioden 1894–1896. Midt imot lå Grönwalls bryggeri og i krysset Sveavägen lå Pro Patria.
Palme-mordet skjedde ved Tunnelgatans åpning mot Sveavägen. Morderen flyktet opp trappene (se bildet).
Football Association of Wales
Football Association of Wales (FAW) (Walisisk: Cymdeithas Bêl-droed Cymru) er særidrettsforbundet for fotball i Wales med tilholdssted i hovedstaden Cardiff. FAW er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i Wales. Forbundet ble grunnlagt den 2. februar 1876 og ble medlem av FIFA i 1910 og UEFA i 1954.
FAW arrangerer blant annet Welsh Premier League (landets øverste divisjon), Welsh Cup (den nasjonale cupen) og Welsh League Cup (den nasjonale ligacupen).
Sentralstyre
Sentralstyre er i organisasjoner som består av regionale og lokale ledd betegnelsen på det overordnede styret på nasjonalt nivå. I mange politiske organisasjoner finnes det et høyere organ kalt landsstyre, der for eksempel også representanter for regionale ledd sitter. I juridisk forstand er det likevel sentralstyret som er organisasjonens styre.
Blur
Blur er et britisk band innenfor sjangrene britpop, indie-rock og rock, stiftet i 1988 i London.
Det begynte med at Damon Albarn og Graham Coxon møtte Alex James da de studerte i 1988. Damon spilte i ett band kalt Circus, som etter hvert utviklet seg til Blur i 1989, ved at både Alex og Graham ble med. Dave Rowntree spite allerede i gruppen. Medlemmer i gruppen er Damon Albarn (vokal), Alex James (bass) og Dave Rowntree (slagverk). Tidligere medlem Graham Coxon (gitar) forlot gruppen under innspillingen av Think Tank i 2002). I 2003 utga de Think Tank. Siden det har det vært stille rundt Blur. Helt til sommeren 2008 – Blur bestemte seg for å spille en slags «gjenforenings-konsert». Det ble utsolgt på 2 minutter og de bestemte seg for å dra på turné sommeren 2009. De besøkte blant annet Hyde Park i London to ganger. De har gitt ut flere kjente sanger som «Theres No Other Way» i 1991, «Girls & Boys» og «Parklife» i 1994, «Country House» i 1995 og «Stereotypes» i 1996.
Etter dette begynte britpop å forsvinne ut av rampelyset og Blur begynte med mer eksperimentell musikk. De fikk flere store hits etter dette med «Beetlebum» og «Song 2» i 1997, «Tender» og «Coffee & TV» i 1999 og «Out of Time» i 2003. Blur slo ordentlig igjennom i USA med sangen «Song 2». Etter dette ble det ikke utgitt flere Blur-singler i USA før «Crazy Beat» i 2003.
Båtmotoravgift
Båtmotoravgift (egentlig avgift på båtmotorer) er en tidligere særavgift til statskassen.
Særavgiften på båtmotorer ble innført i 1978. Avgiften skal bl.a. bidra til å redusere støy og stor fart ved at den skal vri etterspørselen over til mindre motorer. Avgiftsplikten omfatter båtmotorer (framdriftsmotorer) med minst ni hestekrefter (hk), herunder motorer som er innmontert i båt. Avgiftsplikten oppstår som hovedregel ved uttak fra godkjent lager eller ved innførsel. Det gis fritak for avgiften for bl.a. motorer som leveres til bruk i fartøy registrert i fiskebåtregisteret, fartøy registrert i skipsregisteret (med unntak av fritidsbåter) samt forsvarets marinefartøy.
Avgiften er i 2014 på 161,50 kroner per hk. I 2013 var statens inntekter fra båtmotoravgiften 168 mill. kroner.
I revidert nasjonalbudsjett 2014 foreslår Regjeringen Solberg å avvikle båtmotoravgiften med virkning fra 1. juli 2014.
Winona County
Winona County er et fylke i den amerikanske delstaten Minnesota. Det ligger i de sørøstlige delene av staten og grenser mot Wabasha County i nord, Houston County i sør, Fillmore County i sørvest og mot Olmsted County i vest. Det har også grense mot delstaten Wisconsin i nordøst og øst der elven Mississippi utgjør en naturlig grense.
Winona totale areal er 1 662 km² hvorav 40 km² er vann. I 2000 hadde fylket 49 985 innbyggere og administrasjonssenteret ligger i byen Winona som også er fylkets største by.
Norsk Tryllemuseum
Norsk Tryllemuseum er et av Norges minste museer, hvor landets trylletradisjon står i fokus. Norsk Tryllemuseum blir drevet i med støtte av Magiske Cirkel Norge og Den Magiske Ring. Muséet har et eget styre, og de to trylleforeningen har iht vedtektene hver sin representant i styret. Tryllekunstneren Davido er p.t. styrets leder.
Historikk
Norsk Tryllemuseum ble etablert av tryllekunstneren og ildsjelen Terje Nordheim i 1997 under navnet Norsk Trylle-Arkiv. Hensikten var å ta vare på den norske tryllekunstens historie ved å samle plakater, avisomtaler, programmer, visittkort og fotografier.
Da museet på vårparten 2001 fikk egne lokaler i Munkedamsveien i Oslo, begynte de også å samle og registrere rekvisitter, kostymer og annet utstyr som har tilhørt norske tryllekunstnere. Lokalet ble leid ut av tryllekunstneren Dana.
Den første permanente utstillingen åpnet 9. desember 2001, og navnet ble samtidig endret til Norsk Tryllemuseum. Magiske Cirkel Norge og Den Magiske Ring tok da over driften og ansvaret for museet.
Formål
Norsk Tryllemuseums formål er å dokumentere norske tryllekunstneres historie ved å samle og registrere plakater, reklame, foto, avisomtaler, programmer, tryllerekvisitter, kostymer og lignende som har tilhørt, eller har hatt tilknytning til norske tryllekunstnere. I tillegg ble tilsvarende materiell om utenlandske tryllekunstnere som har besøkt Norge samlet. Andre media, som bøker, video, film, lydkassetter er også en del av samlingen.
Tryllemuséet vil fremover prioritere å digitalisere deler av samlingen for å gjøre minner tilgjengelig på nett.
Norsk Tryllemuseums arkiv skal være tilgjengelig for trylleinteresserte og andre som ønsker å forske eller studere den magiske delen av norsk historie.
I september 2017 måtte Norsk Tryllemuseum ut av sine lokaler fordi gården var blitt solgt, og de nye eierne skulle fullrenovere gården og seksjonere den. Utstillingen ble pakket ned og lagret. Sommeren 2021 ble alle muséets eiendeler flyttet til Våle i Vestfold til tryllekunstneren Guilherme Curtys «Magic Farm». En ressursgruppe jobber nå for å gjenåpne muséet sommer 2022.
Arnt Eliassen
Arnt Eliassen (født 9. september 1915 i Kristiania, død 22. april 2000 i Bærum, Akershus) var en prisbelønt norsk meteorolog som var en pioner i dynamisk meteorologi som muliggjorde den første numerisk værvarsling i 1949.
Bakgrunn og virke
Etter examen artium ved Frogner videregående skole 1933, startet han cand.real.-studiet og møtte Vilhelm Bjerknes og Einar Høiland, samt veilederen Halvor Solberg. Han fikk cand.real. 1941 og virket ved Meteorologisk institutt 1942–1953. Der ble han etterhvert opptatt av et regneproblemet postulert i 1922, at man på ett døgn skulle kunne varsle været basert på enorme mengder observasjoner innsamlet fra blant annet satellitter. Han utviklet matematiske modeller (teoretiske) som ga invitasjon i 1947 til Institute for Advanced Study i Princeton, New Jersey. Som gjesteforsker 1947–1949 fikk han, sammen med Jule Charney og John von Neumann så frem de tilstrekkelig enkle matematiske modeller som ENIAC-maskinen kunne programmeres med, slik at dette varselet kunne regnes ut innen grensen på 24 timer.
Dette var et stipendium som Ragnar Fjørtoft videreførte i sitt opphold 1949–1952. Eliassens artikkel om kjempelange atmosfæriske bølger ble internasjonalt berømt (blant meteorologer) og han fikk sin dr.scient. på lignende tematikk i 1950. Eliassen og Fjørtoft var lederne i det som var den andre storhetstid i norsk meteorologi, den første var da Bergensskolen i meteorologi i 1930-årene. Fra 1953 var han amanuensis ved Universitetet i Oslo og professor samme sted 1958–1985. Fra 1961 arbeidet han med Enok Palm og fikk frem Eliassen-Palm-fluksene som viser vind som treffer fjell (fjellbølgene). Eliassen stod også for etableringen av Geofysisk Institutt, og innehadde et professorat i geofysikk samme sted.
Hans far var arkitekten Georg Eliassen. Hans sønn er meteorologen Anton Eliassen (født 1945). Han var bror til Gunvor Eliassen, advokat Rønnaug Eliassen og arkitekt Trond Eliassen.
Teknisk direktør
Teknisk direktør (engelsk: chief technical officer, CTO) eller teknologidirektør (chief technology officer, også CTO) er titler som brukes i en del større virksomheter for direktøren med ansvar for teknikk, vitenskap, forskning og utvikling.
En teknisk direktør kan, avhengig av selskapets omfang, dets markedsføringsmål og driftsfelt, ha ganske forskjellige oppgaver i motsetning til andre ledere på såkalt C-nivå (som CEO eller CFO). I en CTO sitt ansvarsområde finner man gjerne to hovedformål. Det ene er å ta vare på interne forretningsprosesser eller utvikle innovative produkter. Det andre er å være den tekniske avdelingens ansikt utad. Stillingsinnehaveren vil ofte representere selskapet på konferanser, salgsmøter og andre arrangementer som styrker bedriftens merkevare-image.
Kroken
Kroken kan vise til flere steder i Norge:
John Arthur
John Duncan Arthur (født 29. august 1929, død 19. mai 2005) var en sørafrikanske bokser som deltok i de olympiske leker 1948 i London.
Arthur vant en olympisk bronsemedalje i boksing under OL 1948 i London. Han kom på tredjeplass i den tyngste vektklassen, tungvekt over 80,0 kg, bak Rafael Iglesias fra Argentina og svenske Gunnar Nilsson.
John Wright
John «Johnny» Alan Wright (født 19. mai 1929, død 12. juli 2001) var en britisk bokser som deltok i de olympiske leker 1948 i London.
Dornfelder
Dornfelder er en blå vindrue som anses for å være Tysklands mest vellykkede krysning av rødvinsdruer. Krysningen ble utført i 1955 av tyskeren August Herold, Der Staatlichen Lehr- und Versuchsanstalt für Wein- und Obstbau in Weinsberg.
Den stammer fra druene heroldrebe og helfensteiner som igjen er krysninger fra andre blå druer her.
Spredning
Druen vinner først og fremst fram i områder i Pfalz, Württemberg og Rheinhessen i Tyskland. Den dyrkes til og med i England og Tsjekkia.
Karakter
Vin fra denne druen har en ganske dyp farge, god syre og en behagelig aroma av frukt. I noen tilfeller kan denne vinen dra stor nytte av fatlagring og flaskelagring. Druen er lett å dyrke og er også ganske motstandsdyktig mot edelråte.
Kyrre Grepps gate
Kyrre Grepps gate finnes flere steder i Norge:
Se også Kyrre Grepps vei, Lørenskog.
Fylkesvei 6240
Fylkesveg 6240 går mellom Molde og Vestadstranda på Sekken i Molde kommune. Veiens lengde (utenom fergestrekningen) er 9,7 km.
Frem til 2019 hadde veien betegnelsen Fv413.
Florencio Campomanes
Florencio Campomanes (født 22. februar 1927 i Manila, Filippinene, død 3. mai 2010 i Bugaio, Filippinene) var en filippinsk sjakkspiller og -organisator.
Campomanes representerte hjemlandet i flere sjakkolympiader, og spilte i den forbindelse mot flere storheter. Han tapte blant annet partier mot Mikhail Tal og Miguel Najdorf i Leipzig 1960 og Lev Polugaevskij i Havana 1966.
Campomanes ble etterfulgt som FIDE-president i 1995 av Kirsan Iljumzjinov.
5. februar 2003 dømte en filippinsk rett Campomanes for manglende redegjørelse for et beløp tilsvarende ca. 240 000 amerikanske dollar, et beløp som ble tildelt FIDE til sjakkolympiaden i Manila i 1992. Campomanes ble idømt en fengselsstraff på 1 år og 10 måneder.
Russeflue
Russeflue (Bibio pomonae) er en stor og karakteristisk art av hårmygg. Den kan være veldig tallrik enkelte år og tiltrekker seg derfor oppmerksomhet.
Utseende
Russeflua er en stor hårmygg, 10-14 mm lang. Kroppen er helt svart, men lårene er klart røde. Vingene er glassklare med de fremste vingeårene svarte. Som hos alle hårmygg er det stor forskjell på hunnen (relativt små øyne, kraftig bakkropp) og hannen (store øyne, bakkroppen flattrykt). Larvene har rødbrun farge.
Utbredelse og levevis
Russeflua er vidt utbredt og finnes over det meste av den palearktiske sone (Europa og Nord-Asia), men i Sør-Europa bare i fjellene. Nært beslektede arter finnes i Nord-Amerika. I Norge finnes den over hele landet, men er gjerne mindre tallrik ytterst ved kysten i Sør-Norge, unntatt på lyngheier. Særlig tallrik er arten på lynghei og i fjellbjørkeskogen, men den finnes også opp til 1350 moh i fjellet, i Jotunheimen ved Kyrkjevatnet observert 2016 i store mengder ca. 1485 moh. Larven lever i tette klynger i strølaget, og bruker to eller flere år på larveutviklingen. De voksne hannene henger stille i lufta 2 til 5 meter over bakken, med bakbeina hengende ned. Man finner også ofte russeflua på blomster der de drikker nektar. Arten blir ikke regnet som en skadegjører.
Krigsflue
Russeflua varierer kraftig i antall mellom ulike år. Enkelte år er det umulig å finne voksne mygg, andre kan de være veldig tallrike. Ifølge nordnorsk folketro skulle store massesverminger av denne arten varsle en kommende krig. Arten ble derfor kalt krigsflue. Navnet russeflue kommer av at man trodde de store mengdene store mygg som av og til dukket opp var blåst inn fra Russland. På Island blir arten kalt Galdrafluga eller galdralöpp, som henspiller på at den ble satt i sammenheng med magi (galdring). Navnet russeflue har enkelte steder blitt brukt om sommerfuglen fjellbloddråpesvermer (Zygaena exulans).
Rafael Fernandes
Rafael Fernandes er en kommune i delstaten Rio Grande do Norte i nordøstregionen av Brasil.
Eurasier
Eurasier (FCI #291) er en moderne mellomstor–stor blandingshund skapt i Tyskland gjennom kryssavl mellom populære europeiske og asiatiske spisshunder. Rasen anerkjennes av FCI på internasjonalt nivå og blir på grunn av sitt opphav plassert i seksjon 5, sammen med de asiatiske spisshundene.
Opprinnelse og alder
Arbeidene med å skape rasen begynte mot slutten av 1950-tallet og ble ledet av tyskeren Julius Wipfel, som omkring 1960 må kunne sies å ha lagt grunnlaget gjennom sin kryssavl. På 1960-tallet ble stammen utviklet videre av en rekke andre entusiaster, bl.a. Charlotte Baldamus og Konrad Lorenz var meget sentrale i denne prosessen.
Wipfel krysset iflg. Annelie Feder og Joachim Hoffmann opprinnelig tre chow-chow hanner med fire wolfspitz tisper (mor og tre døtre), en variant av tysk spitz. Til å begynne med gikk denne hunden under navnet wolf-chow. På 1970-tallet ble imidlertid også linjer fra samojedhund krysset inn i rasen, og den fikk da etter hvert det meget beskrivende navnet eurasier, siden den har europeisk og asiatisk avstamning.
Det ble søkt om anerkjennelse av rasen, under navnet wolf-chow, fra tysk kennelklubb (VDH) i 1973, men dette ble ikke godtatt. I prosessen med å finne et passende navn på rasen ble også navnet lorentiner vurdert, til ære for Dr. Lorenz, som hadde vært en av de mest betydningsfulle personene i prosessen med å skape denne hunden. Lorenz takket imidlertid nei til dette forslaget. Til slutt ble de enige om å kalle den eurasier, etter forslag fra Wipfel.
Gruppemessig har FCI plassert eurasier i seksjonen for asiatiske spisshunder, siden rasen til en viss grad domineres av asiatiske linjer. Den første godkjente rasestandarden skriver seg fra 1994, men den er siden revidert (blant annet i 1999). I Norge finnes det i dag i overkant av 250 eurasiere (2007), og Norsk Eurasierklubb ble grunnlagt på et møte den 20. mai i 2006.
Utseende, anatomi og fysikk
Pelsen er mellomlang og svakt strittende, kort i ansiktet og på beinas framsider, lengre på hodet, halen og på beinas baksider ned til hasene/albuene (bukser). Tett underull. Alle farger og kombinasjoner er tillatt, unntatt helhvit, hvitflekket og leverfarget.
Bruksområde
Eurasier er en hyggelig familiehund og en spennede utstillingshund. Den er ingen brukshund og skal heller ikke ha jaktlyst. Den er ingen vakthund, men er en utmerket varsler da den er meget oppmerksom uten å være bjeffete og kan brukes til alt, deriblant snørekjøring og kløv.
Stell og pleie
En Eurasierpels krever ingen større behandling. Børsting noen ganger i måneden. Pelsen tover ikke. Den feller sin pels 2 ganger i året og røyter da ut hele sin underull, som man tar bort med kam eller børste. Bades noen ganger i året.
Skolebrød
Skolebrød eller skolebolle er et bakverk av gjærdeig som er formet som en rund, flat hvetebolle, har en grop i midten som er fylt med et «øye» av gul egge- eller vaniljekrem, og blir pyntet med melisglasur og kokosstrø etter steiking. Skolebrød er et typisk norsk bakverk. Det så dagens lys i 1950-årene.
I 1970-årene dukket det opp kontrovers rundt bakverkets navn. Da diskusjonen om barn og unge spiste for mye sukker og slikkerier dukket opp, var det flere som tok til orde for at det å kalle en kaloririk bolle for «brød» kunne bidra til at det ble noe folk spiste til hverdags. Skolebolle ble derfor et nyord det tiåret.
Bakverket har også mange forskjellige geografiske navnevarianter. I Arendal, Lillesand og Grimstad kaller man skolebrød for «porke» eller «purke». I Kristiansand har bakverket fått navnet «tolvøres». Dette kom antageligvis av at prisen opprinnelig var 12 øre. Det er også en del nordmenn som kaller det «pai», «eggemelisbolle» eller «olabolle».
Opplysningskontoret for brød og korn tok i 2017 initiativ til å innføre en egen «Skolebrødets dag». Denne dagen er lagt til siste fredagen før skolens sommerferie.
Lotte Holmboe
Lotte Holmboe (født 1910 i Bolsøy ved Molde, død 21. mars 1979) var en prisbelønt norsk oversetter som hovedsakelig oversatte tysk litteratur til norsk.
Hun var født Charlotte Birgitte Stuevold-Hansen og var datter av høyesterettsadvokat og statsråd Birger Stuevold-Hansen og Marie Aamodt (1875–1952). Faren var bl.a. ordfører i Molde 1903 til 1904. I 1933 giftet hun seg med skolemann og historiker Haakon Holmboe (1905–1980) fra Værøy av slekten Holmboe. De var blant annet bosatt i Hamar under den andre verdenskrig og i Mandal i 1948.
Oceans of Sadness
Oceans of Sadness er et alternativ metal-band fra Belgia, etablert i 1995.
Bandet har vært oppvarmingsband for blant andre Dimmu Borgir, Within Temptation og Obituary.
Rafael Godeiro
Rafael Godeiro er en kommune i delstaten Rio Grande do Norte i nordøstregionen av Brasil.
Schjongshallen
Schjongshallen er en ishall som ligger på Schjong i Hønefoss, i Ringerike kommune i Viken. Hallen ble åpnet i 1989 som den 24. ishallen i Norge. Den er hjemmebane for ishockeylaget Ringerike Panthers og har en publikumskapasitet på 1700, fordelt på både sitteplasser og ståplasser.
Referanser
<References />
Cinderella (band)
Cinderella er et amerikansk heavy metal-band fra Philadelphia. Bandet ble etablert i 1983 og hadde flere multi-platinaplater og hit-singler hvor musikkvideoene ble ofte spilt på MTV. De var opprinnelig et glam metal-band med beveget seg i retning blues med albumet Long Cold Winter (1988).
Vokalisten Tom Keifer skriver de fleste av bandets låter. Han ga i 2013 ut soloalbumet The Way Life Goes, innspilt i Nashville og med enda mer roots-orientert materiale enn Cinderellas senere utgivelser.
Torsvåg fyr
Torsvåg fyr ligger på den lille øya Kåja på nordvestsiden av øya Vanna i Karlsøy kommune i Troms. Det er adkomst til fyret på fylkesvei over en molo.
Houston County (Minnesota)
Houston totale areal er 1 473 km² hvorav 27 km² er vann. I 2000 hadde fylket 19 718 innbyggere og administrasjonssenteret ligger i byen Caledonia.
Fylket har fått sitt navn etter politikeren Sam Houston fra Texas.
Torsvåg fyr
Den første fyrlykten i Torsvåg ble satt opp i 1904 for å trygge innseilingen fra storhavet. Denne ble erstattet med et større fyr i 1916. Fyret slik det er i dag ble bygd i 1922 og var i mange år bebodd som familiestasjon, men er i dag ett av de få fyr som fremdeles har turnus-betjening. Fyret har målestasjon for Meteorologisk institutt.
Torsvåg fyr har lenge vært et viktig sted for navigasjonshjelpemidler, og i tillegg til selve fyrlykta, var det i mange år en Decca-mast som nå er borte. I dag er det stasjon for DGPS satellittnavigasjon på fyret.
Norgesrekordhistorikk på 200 m bryst
Oversikt over utviklingen av norgesrekorder på 200 m brystsvømming for både langbane (50 meter) og kortbane (25 meter).
Sist oppdatert: 24. juli 2013
Valør
Valør kan ha flere betydninger:
Lyndon B. Johnson Space Center
Lyndon B. Johnson Space Center (JSC) er et romfartssenter i Clear Lake-området i det sørøstlige Houston i Texas i USA. Det er NASAs senter for bemannede romferder. Det ble bygget på en tomt som ble donert av Rice University som ligger like ved.
JSC inneholder Mission Control Center, som er NASAs kontrollsenter for koordingering og overvåking av alle bemannede romferder i USA. NASA's astronaut-utdanning ligger også ved JSC.
Historikk
NASAs senter i Houston har sin opprinnelse i et lovforslag fremsatt av daværende senator Lyndon B. Johnson, som var fra Texas. JSC ble den gang kalt for "Manned Spacecraft Center," og ble åpnet i 1961, senere omdøpt til "Lyndon B. Johnson Space Center" i 1973, det året Johnson døde.
I 1965 var JSC i full operasjonell drift og har vært senter for koordingering og overvåking av alle bemannede operasjoner for siden Gemini 4 i 1965.
20. april 2007 klarte William Philips (60) å få med seg en pistol gjennom sikkerhetskontrollen og tok to personer som gissel. Philips drepte den ene mannen, David Beverly, før han skjøt seg selv. William Philips hadde vært ansatt hos NASA i 12-13 år.
Pinsebevegelsen i Sverige
Til å begynne med var den svenske pinsebevegelsen stemplet som sekt. Etterhvert ble sektstempelet borte, dette skjedde særlig på slutten av 1950-tallet og under den karismatiske vekkelsen på 1960 og 1970-tallet. I dag er pinsebevegelsen akseptert som et trossamfunn.
Bakgrunn
Åndsdåpen (dåpen i Den hellige ånd) fikk en radikal oppvåkning på begynnelsen av 1900-tallet. Den 1. januar 1901 falt Den hellige ånd på Agnes Ozman, og noen dager senere på predikanten og metodistpastoren Charles Parham.
Men det var i 1906 at pinsekraften og dåpen i Den hellige ånd virkelig fikk en verdensvid gjennombrudd ved vekkelsen i Azusa street, Los Angeles. Den afroamerikanske pastoren William J. Seymour startet vekkelsesmøtene i april 1906 under navnet Apostolisk trosmisjon der tusener opplevde åndsdåpen. Pinsebevegelsen er en del av den større pinsevekkelsen.
Pinsevekkelsen skilte seg fra andre frikirker ved å vektlegge de åndelige nådegaver (åndelige gaver). Tungetale, som regnes som en kommunikasjon mellom Gud og mennesket (bønn i ånden). Navnet Pinsebevegelse kom naturlig, som følge av at tungetalen var sentral i pinsevekkelsen. Det var i den første pinsen, etter Jesus Kristus himmelfart, at Den hellige ånd falt på apostlene.
Franske vinduer
Franske vinduer er vinduer i dørhøyde i par, innfattet i hel karm (karm uten midtstolpe). De slår alltid inn i rommet, til forskjell fra vinduer i bygg i det nordlige Europa. Franske vinduer brukes av og til om fransk balkong, det er en løsning hvor vinduer i dørhøyde over første etasje har en balustrade eller rekkverk i den nederste delen av vindusåpningen.